Gerodot bütün yarımadanı Tavriya, Hersonesniñ bulunğan burnunı (şimdi Gerakleya yarımadası) ise, Hersones dep adlandıra edi. Strabon, Klavdiy Ptolemey yarımadanı skitler ya da tavrlar yarımadası olaraq adlandıra ediler. M.s. VII asırda hazarlar yarımadanı zapt etip, onı Hazariya dep adlandırdılar. Qırım adı Avropa ve Asiyanı bölgen Keriç boğazına qadar topraqlardan (şimdi Keriç yarımadası) kele. M.e. VII asırda skitler zamanında anda bir or (endek) bar edi. Soñra, Azander adlı Bospor çarı or yerine içinde 10 qaravul qullesi olğan taş qalesini qurdurdı. Strabonnıñ bildirgenine köre, o topraqlarda kimmerlerniñ Kimmerion şeeri bar edi. Aynı şeerni (devletni) Gerodot Krimi dep adlandıra.